མཁའ་འགྲོ་གསང་བའི་གཅོད་གདམས་ལས།
གཤེད་འདུལ་དྲག་པོ་ཁོལ་ཕྱུང་བཞུགས་སོ།།
༄༅། ། གཞི་དང་གཞི་སྣང་མ་འགགས་རོལ་པའི་རྩལ། ཇི་བཞིན་མ་རྟོགས་འཁྲུལ་བ་རང་་ཁ་མའི། རྟོག་པའི་རང་
གཟུགས་གཤེད་སྲི་ལྡང་བ་རྣམས།། བོན་ཉིད་བདེན་པའི་ས་ལ་མངོན་གྲོལ་བའི། མངོན་སྤྱོད་དྲག་པོའི་ལས་ལ་འཇུག་
པའི་ཚུལ།། གཤེད་འདུལ་དྲག་པོ་ཁོལ་ཕྱུང་འདི་བསྟན། ས་མ་ཡ། རྒྱ་རྒྱ་རྒྱ༔ མ་འོང་དུས་སུ་གཟའ་སྐར་དྲག་པོ་ལ་
ཕུང་ཤུལ་ས་ལ་གྲུ་གསུམ་དམར་ནག་བཞེངས། དུག་ཁྲག་ཆག་གདབ་རོ་སོས་ཁ་དོག་བསྒྱུར། མ་ཏང་ནག་པོ་གན་བརྒྱལ་
བསྒྱེལ་བ་བྲི། ལྟེ་བ་དྲག་པོའི་ཤིང་ལ་ཐུན་ཁུང་བྲི། ཟུར་གསུམ་གྲུ་གང་རྒྱ་རུ་མཐོ་གང་དང་། སོར་ལྔ་བང་རིམ་གསུམ་
དང་ལྡན་པར་བྱ། ནང་དུ་མཛེ་ཁྲག་དུག་སྣ་གང་རྙེད་བྱུག །ཕྱི་རུ་རོ་སོལ་ནག་པོའི་ཁ་དོག་བསྒྱུར། དེ་ལ་སྡོམ་སྦྲུལ་
སྡིག་གསུམ་འཇིགས་པ་དང་། མཚོན་ཆ་སྣ་ཚོགས་དྲ་མིག་འཁོར་བར་བྲིས། ཕོ་ཤིང་སྟག་པ་སྐྱེ་ཚེར་གང་རུང་ལ།
ཡར་མར་སོར་དྲུག་ཞིང་དུ་སོར་བཞི་བྱ། ཕོ་སྲི་རྒན་སྲི་ཆུང་སྲི་གྲི་སྲི་དང༌། དགྲ་སྲི་བྱེད་སྲི་ཕུང་སྲི་ཟ་སྲི་དང་། གདོན་
སྲི་དགུ་ དེ་ཕོ་གཟུགས་དག་ཏུ་བྲིས། མོ་ཤིང་གླང་མ་སྟག་མ་གང་རྙེད་ལ། མོ་སྲི་དར་སྲི་དུར་སྲི་གོད་སྲི་དང་། ཡུལ་སྲི་
ནད་སྲི་ཤི་སྲི་ཕུང་སྲི་དང་། གཤེད་སྲི་དགུ་དེ་མོ་གཟུགས་བྲི་བར་བྱ། དེ་ཡང་གདོན་གཟུགས་ཆེ་བ་སྲི་བཅོ་བརྒྱད།
ཆུང་བ་དགུ་འམ་དྲུག་གམ་གང་བྱས་པ། རང་ཤིང་དག་ལ་གཟུགས་བྱང་མ་ནོར་བར། སྙིང་ཀར་ཕོ་ལ་སྲི་དང་མོ་ལ་ཧྲི།
སྲི་གོང་མིང་རུས་བྲིས་ལ་ཛ་ཁྲམ་སྐོར། ཕྱི་རིམ་བསྭོ་མ་མ་ཁྲོ་ཏ་ས་མ་ཡ་གནོད་བྱེད་ཕོ་སྲིའི་སྲོག་སྙིང་ཧུར་ཡ་རྦད་ཡ་མ་
ར་ཡ་ཛ་ཛ་སོད་སོད། ཅེས་བྲི་ལ། དེ་སྒྲུབ་གཤེན་རང་གི་དྲི་མ་བསལ་ཏེ། སྐད་ཅིག་རང་ཉིད་ཐུགས་རྗེ་
ཀུན་གྲོལ་མ།། གསལ་བའི་ཐུགས་ལས་མེ་རླུང་ཆུ་ཡི་ལྷ་མོ། །མེ་ཐབ་རླུང་གཡོབ་ཁྲུས་
བུམ་བསྣམས་པར་འཕྲོས། རང་འབྱུང་མདོག་ཅན་དར་དང་རཏྣའི་བརྒྱན།། ཐུགས་
ལས་བསྐལ་པ་གསུམ་གྱི་ཡིག་འབྲུ་འཕྲོས།། མདུན་གྱི་མེ་རླུང་ཆུ་གསུམ་ལ་ཕོག་པས།
བསྐལ་གསུམ་འཁྲུགས་ནས་སྲི་གཤེད་གཟུགས་བྱང་ལ། རང་གི་དྲི་མཁ་རླངས་གང་
77

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
སོང་བ།། མེ་ཡིས་བསྲེགས་ཤིང་རླུང་གིས་ཡོངས་སུ་གཏོར།། ཆུ་ཡིས་བཀྲུས་ནས་མི་
གནས་སྟོང་པར་བསམ། མ་མ་རཾ་རཾ་ཤུདྷོ་ཤུདྷོ། མ་མ་ཡཾ་ཡཾ་ཤུདྷོ་ཤུདྷོ། མ་མ་མཾ་
མཾ་ཤུདྷོ་ཤུདྷོ། ཅེས་མང་དུ་བཟླས་ལ། སླར་ཡང་ལྷ་མོ་གསུམ་གྱི་ཐུགས་ཀ་ནས།། འོད་ཟེར་
ལྕགས་ཀྱུའི་རྣམ་པ་རབ་ཏུ་འཕྲོས།། ཤི་གཤེད་ཚེ་བཀྲག་གཟི་མདངས་ངོ་བོ་རྣམས།།
འོད་ཀྱིས་ཐུགས་ཀར་བསྡུས་ནས་ལྷ་མོར་ཐིམ༎། ལྷ་མོ་འོད་ཞུ་རང་ལ་ཐིམ་པར་བསམ།
ལིངྒ་མཚོན་སྐུད་སྣ་ལྔའི་བཅིང་བྱས་ལ། འབྲུབ་ཁུང་ནང་བཅུག་སྟེ་ཚལ་བུའི་བཀབ། སུ་རི་ནག་པོས་མནན་ལ་ཐལ་
རྒྱས་གདབ། གཤེད་་སྒྲོ་ལ་སོགས་གཤེད་ཆས་མ་ལུས་བསགས། བྲིད་་པའི་གསུར་དང་དབྱེ་བའི་རྫས་ངན་དང་། དབབ་
པའི་ཐུན་སྣ་གདབ་པའི་ཕུར་པ་སོགས། གང་ལ་གང་མཁོའི་བཅའ་ཀ་འཚོགས་བྱས་ལ། ཕྱོགས་བཞི་གར་བྲོ་འཁྲབ་
ཅིང་ས་འདུལ་བྱ། དེ་ནས་ཧོམ་རབས་བརྗོད་དེ་འདི་སྐད་དོ།། བསྭོ་སྔོན་གྱི་བསྐལ་པའི་དང་པོ་ལ།།
འཇིགས་རུང་དྲག་རྩུབ་འབར་བའི་གནས། གདུག་པ་དུག་རི་ནག་པོའི་རྩེ༎ རྒྱ་
གྲོག་དམར་པོས་ཚང་བཅས་ན།། སྲིན་བུའི་གྲོང་ཁྱེར་ཉི་ལི་ལི། གཅན་གཟན་
རྒྱུག་འདུར་ཁྲ་ལ་ལ།། ཟངས་ཀྱི་ཁྱི་མོ་ཁམས་སེ་ཁམ། དུང་གི་བྱ་རྒོད་ལིང་མ་ལིང་།།
དུག་རླུང་སྔོན་དམར་ཕྱུ་རུ་རུ།། དྲག་པོའི་ཐོག་རྒོད་ཤ་ར་ར།། དུག་མཚོ་ཁོལ་མ་མེ་
རེ་རེ།། ཉ་སྦལ་ལྕོང་མོ་ཐ་ར་ར།། དེ་ལྟ་བུ་ཡི་གནས་མཆོག་ཏུ། དྲག་རྩུབ་ལྡན་པའི་
ཤིང་གཅིག་སྐྱེས། རྩེ་ལ་ལྕགས་ཀྱི་ཕོ་རོག་འཇུམ། ལོག་ན་ཟངས་ཀྱི་འུག་པ་བགད།།
རྨིང་ན་ཁྲག་གི་སྡིག་པ་འདྲུལ། །ཉིན་བཞིན་མེ་འབར་ཡ་ལ་ལ། མཚན་བཞིན་དུད་
པ་ཐིབས་སེ་ཐིབ།། ཤིང་དེ་སུ་ཡི་གཤེད་དུ་སྐྱེས། དགྲ་དང་བགེགས་ལ་དྲག་པོའི་
ཤིང་།། སྲི་དང་གཤེད་ལ་འཇིགས་པའི་ཤིང་།། དེ་ཞང་ཞུང་སྟོང་རྒྱུང་མཐུ་ཆེན་གྱིས།
གནམ་ལྕགས་ཨུ་མོའི་སྟ་རེས་གཅོད།། གྲུ་གསུམ་འབར་བའི་ཚུལ་དུ་བཞོག །སྲི་
ཁུང་གཏིང་མཐིལ་ཟབ་རིང་གནས། ཤི་གཤེད་མི་འཆོར་དབང་ཡང་བསྐུར།། བདུད་
དང་སྲིན་པོ་བགེགས་རིགས་རྣམས། ཞིང་ས་གསུམ་དང་བསྒྲལ་བྱས་ཏེ། བསྟན་
78

བསང་བསྡུས་འདོད་རྒུའི་སྤྲིན་ཆེན་སོགས་ལེའུ་ཕྲན་གྱི་སྐོར།
འགྲོའི་དཔལ་ཁ་གྱེན་དུ་བསྒྱུར༎ སྔོན་གྱི་དེ་ཡི་དཔེ་བཞིན་དུ།། བདག་ཅག་དབལ་
བོན་སྒྲུབ་གཤེན་གྱིས།༎ ཤི་འགབ་སྲི་གབ་གཅོད་པའི་ཕྱིར། གདུག་རྩུབ་དྲག་པོའི་
ཤིང་བཏུས་ནས།། ཟུར་གསུམ་བང་རིམ་གསུམ་དུ་བརྩེགས།། ཤི་གཤེད་དུག་གསུམ་
སྦྱོང་པའི་གནས།། ཞེ་སྡང་མེ་འབར་ཡ་ལ་ལ། འདོད་ཆགས་ཁྲག་མཚོ་མེ་རེ་རེ།།
གཏི་མུག་མུན་པ་ཐིབས་སེ་ཐིབ། ནང་དུ་དུག་ཁྲག་མཚོ་མོ་ཕྱུར།། ཁ་ལ་མཚོན་ཆའི་
བུ་ཡུག་འཚུབས།། ལོགས་ལ་དྲག་པོའི་ཐོག་རྒོད་འཕྲོ། རྨིང་ན་གཅན་གཟན་རྒྱུག་
མདུར་བྱེད།། འཇིགས་རུང་འབར་བའི་སྲི་ཁུང་ལ།། ཡི་དམ་མཁའ་འགྲོས་མཐུ་
བྱིན་ཕོབ།། ལས་མཁན་ཤན་པའི་དབང་ཡང་བསྐུར།། ལྷ་སྲིན་དྲེགས་པའི་མངའ་
ཡང་གསོལ། འབར་བ་དྲག་པོའི་ཧོམ་ཆེན་ལ། མཐོན་པོ་དགུང་གི་ཡས་མར་བཀབ།།
དོག་མོ་ས་ཡི་མས་ཡར་བཀབ།། ལྕགས་རི་མུན་པའི་ཕར་ཚུར་བཅད།། གདུག་པ་
གཏིང་རིང་སྲི་ཁུང་འདི།། མ་རྟོགས་ལོག་པར་འཕྱོས་པའི་བགེགས༎ འབར་བ་
ཕོ་ཉས་འདིར་ཁུགས་ལ། འབྲུབ་ཁུང་གཏིང་རིང་ནང་དུ་ཕོབ།། གཟུགས་ཀྱི་ཕུང་
པོ་དེར་ཞོག་ལ།། དྲན་པའི་ཡིད་སེམས་འདིར་ཁུག་ཅིག །བཅོལ་བའི་ཕྲིན་འ
མ་གཡེལ་ཅིག །ཅེས་ཧོམ་རབས་བརྗོད་དོ། །དེ་ནས་གཤེད་ཆས་རྣམས་ཕྱར་ལ་གཤེད་རབས་བརྗོད་དེ། །ཧཱུྃ༔
སྔོན་ཚེ་དབལ་གཤེན་མེ་འབར་གྱིས།། མཐུ་རྩལ་དྲག་པོའི་སྟོབས་ཕྱུང་ནས།། བདུད་
དང་སྲིན་པོ་བསྒྲལ་བའི་ཚེ།། རུ་ཏྲ་བསྒྲལ་བའི་ཕོ་བ་ལ༎ གཤེད་སྒྲོ་ཁ་དམར་རླུང་
ཐུབ་བྱས། རུ་ཏྲ་བསྒྲལ་བའི་རྒྱུ་མ་ལ།། གཤེད་བྲེང་དམར་པོ་འདོམ་དགུ་བྱས།།
རུ་ཏྲ་བསྒྲལ་བའི་བྲང་རུས་ལ༎ གཤེད་ཀྱི་སླ་ང་ནག་པོ་བྱས། རུ་ཏྲ་བསྒྲལ་བའི་ཨག་
རྩེ་ལ༎ སྲི་ཧོང་གྲུ་གསུམ་གཏིང་རིང་བྱས།། རུ་ཏྲ་བསྒྲལ་བའི་ཁ་སོ་ལ༎ དྲག་པོའི་
གཙང་ཕུར་ཉེར་ཅིག་བྱས།། རུ་ཏྲ་བསྒྲལ་བའི་ལྟག་རུས་ལ། སྲི་འགབ་བཅད་པའི་
ཟོར་བར་བྱས།། རུ་ཏྲ་བསྒྲལ་བའི་མཚེར་པ་ལ།། གཤེད་སྟ་ཁ་ཆེན་ངར་མར་བྱས༎
་ལས་
79

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
རུ་ཏྲ་བསྒྲལ་བའི་དཔུང་པ་ལ། སྲི་བསད་མདུང་མོ་སོ་རྣོ་བྱས། རུ་ཏྲ་བསྒྲལ་བའི་
རྩིབས་མ་ལ།། གཤེད་ཀྱི་གཞུ་མོ་མཆོག་དཀར་བྱས།། རུ་ཏྲ་བསྒྲལ་བའི་རྒྱུང་པ་ལ།།
གཤེད་བསད་མདའ་མོ་ལྟོང་དམར་བྱས༎ རུ་ཏྲ་བསྒྲལ་བའི་བླ་རྐང་ལ། གཤེད་
པོ་བརྡུང་བའི་ཐོ་བ་བྱས། རུ་ཏྲ་བསྒྲལ་བའི་ལྕེ་ལ་ནི།། གཤེད་བསད་རལ་གྲི་ག་རྨར་
བྱས༎ རུ་ཏྲ་བསྒྲལ་བའི་ལག་པ་ལ། སྲི་ཤ་ལག་པ་གཡོན་པ་བྱས། རུ་ཏྲ་བསྒྲལ་བའི་
བ་སྤུ་ལ། ཤི་གཤེད་བསྲེགས་པའི་དུག་ཚེར་བྱས།། རུ་ཏྲ་བསྒྲལ་བའི་མཆིན་པ་ལ༎
བསྲེགས་པའི་དུག་མེ་རང་འབར་བྱས།། རུ་ཏྲ་བསྒྲལ་བའི་ཤ་ཁྲག་ལ།། ལས་མཁན་
ཕོ་ཉའི་དཔའ་ཟས་བྱས། རུ་ཏྲ་བསྒྲལ་བའི་གློ་སྙིང་ལ།། ཡི་དམ་མཆོད་པའི་བྷན་
གཏོར་བྱས༎ སྔོན་ཡང་གཤེད་པོ་དེ་ལྟར་བསྒྲལ།། རང་གཤེད་རང་ལ་དེ་ལྟར་ཕོབ།།
ད་ཡང་སྔ་སྲོལ་དེ་ཡི་དཔེར།། བདག་ཅག་དབལ་གཤེན་གདུང་སོབ་ཀྱིས།། གཤེད་
ཆས་མ་ལུས་ཚག་ཏུ་བཅད།། གཤེད་པོ་རང་གཤེད་དབབ་པའི་ཕྱིར༎ དྲག་པོའི་
འདུལ་ཆས་མངའ་ཡང་གསོལ།། དམ་ཉམས་གཤེད་པོ་མི་ཟན་ཁྱོད།། གཤེད་སྒྲོ་
ཁ་དམར་ནང་དུ་ཁུག །གཤེད་བྲེང་དམར་པོའི་ཡན་ལག་བསྡོམ༎ གཤེད་སླང་
བྱི་ལིང་གཟིབ་ལ་བསྐོར།། གཤེད་ཧོ་གྲུ་གསུམ་ནང་དུ་ཕོབ༎ གཤེད་རྩང་འབར་
བའི་གཟེང་ལ་བསྐྱོན། གཤེད་ཟོར་འགུག་མོས་ལྷུ་གཟུག་ཕྲོལ། གཤེད་སྟ་ངར་
མས་མགོ་ལུས་གཤོག །གཤེད་མདུང་རྣོ་པོས་ལྟོ་རྒྱབ་འབུག །གཤེད་ཐོ་འབར་
བས་གླད་པ་ཆོམ༎ གཤེད་མདའ་ལྟོང་དམར་སྙིང་ལ་རྒྱོབ།། གཤེད་རྔ་ནག་པོས་
གཤེད་པོ་གཡོབ། གཤེད་ཤ་ལག་པས་རྡུལ་དུ་རློགས།། དྲག་པོའི་ཕྲིན་ལས་གྲུབ་པར་
མཛོད།། ཅེས་གཤེད་ཁུང་གྱེར་རོ། །དེ་ནས་སྲི་རབས་བཤད་དེ། བསྭོ་དང་པོ་གཤེད་བྱུང་གང་ལས་
བྱུང་༎ གཤེད་བྱུང་རང་གི་སེམས་ལས་བྱུང་།། སེམས་ཉིད་སྟོང་པ་མུ་མེད་ལས།།
འབྱུང་བའི་རང་རྩལ་མ་འགགས་པའི།། དབྱིངས་ལས་དབྱིངས་ཤར་དྲན་རིག་
80

བསང་བསྡུས་འདོད་རྒུའི་སྤྲིན་ཆེན་སོགས་ལེའུ་ཕྲན་གྱི་སྐོར།
སེམས།། ཡེ་ཤེས་གསལ་བའི་འོད་དང་བཅས།། རྫུ་འཕྲུལ་ཤུགས་ཀྱིས་བསྒྱུར་བའི་
ཚེ། རང་གི་རང་རྩལ་མ་ཤེས་པས། མ་རིག་འཁྲུལ་བའི་གཤེད་དུ་བྱུང་།། དེ་ནི་གཤེད་
ཀྱི་ངོ་བོ་སྟེ། གཤེད་ལས་དེ་བའི་སྔ་བ་མེད།། དེ་ཚེ་སྣང་མུན་སྲིད་པ་འབྱུང༌༎ སྣང་
ལ་སྣང་བ་འོད་ལྡན་སྲིད། མུན་ལ་མུན་པ་ཟེར་ལྡན་སྲིད། སྣང་བ་ལྷ་ཡི་ཐུགས་རྗེ་
ལས།། སངས་པོ་ཡབ་དང་ཡུམ་དུ་འབྱུང༌། སྲིད་པ་ཡབ་ཡུམ་དེ་ཉིད་ཀྱིས།། ཐུགས་
རྗེའི་སྲིད་པ་བསྐྱེད་དགོངས་པས།། བར་དུ་མེད་ཁམས་གདུག་པ་ཞུགས།། རླུང་
ནག་སྦུ་བ་ནག་པོ་ལས།། གཡེན་ཁམས་སུམ་ཅུ་རྩ་གསུམ་དང་།། ལྷན་སྐྱེས་བདུད་
ཆེན་སྡེ་བཞི་བྱུང་།། དེ་དང་དེ་ཡི་དུས་ཙམ་ན།། ཡོད་ཁམས་སྲིད་པ་འཕེལ་ཞིང་རྒྱས།
མི་སྨྲ་གཤེན་གསུམ་བདེ་ཞིང་སྐྱིད།། ལྷ་གར་བརྟེན་གསུམ་ཞི་ལ་སྙོམསཀ སྲིད་སྐོས་
ཕྱ་གསུམ་ལས་ལ་གཡེང་།། དེ་ལ་མེད་ཁམས་གདུག་སེམས་སྐྱེས།། འགྲན་དེ་ཡ་
བོ་འཁོར་བ་གཏིང་ནག་དང་། རམ་པ་དུག་འགྱེད་ང་མིན་འཆོས་པོ་དང་།། རྒུན་བུ་
ཟངས་མཆུ་བདུད་ཆེན་སྡེ་ལྔ་ཡིས༎ ཕོ་བདུད་མོ་སྲི་དུང་ཕྱུར་ལས་ལ་འགྱེད།། མུན་
བཟའ་ནག་མོ་རླུང་བཟའ་ཡང་སྨན་དང་།། མེ་ཟ་བྲག་གྱོན་ཆུ་ཟ་ཀླུ་སྨན་དང་།།
ས་སྲིན་ནག་མོ་བདུད་མོ་མཆེད་ལྔ་ཡི། མོ་བདུད་མཁའ་འགྲོ་དུང་ཕྱུར་ལས་ལ་འགྱེད།།
མི་སྨྲ་གཤེན་ལ་ཉམས་ཚད་སྟོན།། དམུ་བདུད་བཙན་གསུམ་དམག་དཔུང་གཡོས།།
འདྲེ་སྲིན་བྱུར་གསུམ་མངོན་པར་ལྡང་།༎ ནད་མུག་མཚོན་གྱིས་སྐྱེ་འགྲོ་བརླགས།།
དེ་ཚེ་སུ་ཡི་ཐུགས་སུ་བསྙུངས།། མཁའ་ཡི་སྟོན་པ་ཡབ་ཡུམ་གྱིས༎ འགྲོ་ལ་བརྩེ་
ཆེན་སྙིང་རྗེའི་དགོངས།། འདུལ་བའི་དབལ་བོན་རྣམ་གཉིས་གཤེན།། ཕོ་བདུད་
འདུལ་མཛད་གསང་བ་འདུས།། མོ་བདུད་འདུལ་མཛད་སྟག་མེ་འབར།། སྤྲུལ་པ་
དབལ་གཤེན་རྣམ་གཉིས་དེ།། འབར་བ་ཁྲོ་བོའི་ཆས་སུ་བཞུགས།། ཁྲོ་རྒྱལ་དྲུག་
ཅུ་རྩ་གནས་བཀྲམ།། འཐོར་གསས་སུམ་བརྒྱས་སྐུ་ལ་བརྒྱན།། ཁྲོ་ཆུང་དུང་ཕྱུར་
81

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
ལས་ལ་འགྱེད་། ཞལ་ནས་བསྭོ་ཆ་ཧ་སྒྲ་སྒྲོགས།། ཐུགས་རྗེའི་དྲག་ཚད་འབར་བས་
གཏུལ། བདུད་ཕོ་བདུད་མོ་ཚོགས་སུ་བསྒྲལ། སྐྱེ་འགྲོ་སེམས་ཅན་བདེ་ལ་བཀོད།།
སངས་རྒྱས་བསྟན་པ་དར་བར་མཛད།། ཕོ་བདུད་བསྒྲལ་བ་དེ་ལྟར་བསྒྲལ། མོ་
བདུད་བསྒྲལ་བ་དེ་ལྟར་བཏུལ། སྔོན་ཡང་བཟང་ཤུལ་དེ་ལྟར་ཡོད༎ ད་ཡང་སྲིད་
པ་དེ་ཡི་དཔེར།། བདག་ཅག་དབལ་བོན་མཐུ་ཆེན་གྱིས།། ཤི་གཤེད་ལས་ངན་འདུལ་
བར་བྱེད།། ང་དབལ་བོན་མཐུ་ཆེན་སྲི་ལ་བདར།། ཡེ་ཤེས་ལྷ་ཚོགས་དབུ་ལ་བརྒྱན།།
རྫུ་འཕྲུལ་ལྷ་ཚོགས་ལུས་ལ་བཀོད།། ལས་ཀྱི་ལྷ་ཚོགས་ལས་ལ་འགྱེད།། བོན་སྐྱོངས་
སྲུང་མ་རྩལ་མ་ཞན། འཇིག་རྟེན་དྲེགས་ཚོགས་དཔུང་མ་ཉུང༌།༎ བོན་སྐྱོང་སྲུང་
མ་དཔུང་དང་བཅས།། སྲི་གཤེད་དམ་ཉམས་སྟེང་དུ་རྔམ།། ཁྲོ་བོའི་ལྷ་ཚོགས་མཐུ་
མ་ཆུང་།། སྡེ་བརྒྱད་ཤན་པ་ལས་མ་གཡེལ།། དམ་ཉམས་གཤེད་པོ་ལས་ངན་འདི།།
ཉ་མོ་སྲམ་གྱིས་དེད་པ་བཞིན།། རྒྱ་མཚོའི་གཏིང་ནས་ཁུག་ལ་ཤོག །ར་ལུག་འཕར་
བས་དེད་པ་བཞིན།། ས་གཞིའི་དཀྱིལ་ནས་ཁུག་ལ་ཤོག །རི་དྭགས་གཅན་གྱིས་
དེད་པ་བཞིན༎ རི་བོའི་རྩེ་ནས་ཁུག་ལ་ཤོག །བྱིའུ་ཆུང་ཁྲ་ཡིས་དེད་པ་བཞིན།།
བར་སྣང་ཁམས་ནས་ཁུག་ལ་ཤོག །སྲི་ཁུང་ཟབ་ཤིང་ནང་དུ་ཕོབ།། གཟུགས་བྱང་
མིང་རུས་རྟེན་ལ་བསྟིམས།། ལས་སྦྱོར་མཐའ་རུ་ཕྱིན་པར་མཛོད།། ཅེས་སྲི་རབས་བརྗོད་
དོ། །དེ་ནས་བདེན་པ་བདར་ཞིང་འགུགས་ལས་རྣམས་བྱའོ། །དེ་ནས་ཤི་གཤེད་འདུལ་བའི་ལས་ལ་འཇུག་སྟེ། གཤེད་
འདུལ་ལྷ་ཚོགས་སྤྱན་དྲངས་ཤིང་